Innanríkisráðherra hefur samþykkt tillögu ráðgjafarnefndar Jöfnunarsjóðs sveitarfélaga um endurskoðaða úthlutun framlags til jöfnunar á tekjutapi vegna fasteignaskatts fyrir árið 2014 , skv. reglugerð nr. 80 / 2001 . Endurskoðunin tekur mið af auknu ráðstöfunarfjármagni sjóðsins til greiðslu framlagsins . Heildarúthlutun framlagsins í ár nemur um 3.621,0 m.kr . Nú þegar hafa 3.416,1 m.kr. komið til greiðslu . Eftirstöðvar framlagsins að fjárhæð um 204,9 m.kr. koma til greiðslu fimmtudaginn 18. desember nk . Innanríkisráðherra hefur samþykkt tillögu ráðgjafarnefndar Jöfnunarsjóðs sveitarfélaga um endurskoðaða úthlutun tekjujöfnunarframlaga fyrir árið 2014 , skv. 12. gr. reglugerðar um Jöfnunarsjóð sveitarfélaga , nr. 960 / 2010 . Við endurskoðunina var tekið mið af endanlegum útsvarsstofni sveitarfélaga vegna tekna á árinu 2013 . Heildarúthlutun tekjujöfnunarframlaga í ár nemur um 1.248,2 m.kr . Um 3/4 hlutar framlaganna að fjárhæð 853,3 m.kr. komu til greiðslu í október . Eftirstöðvar framlaganna að fjárhæð um 394,9 m.kr. koma til greiðslu á fimmtudag , 18. desember nk . Innanríkisráðherra hefur samþykkt tillögu ráðgjafarnefndar Jöfnunarsjóðs sveitarfélaga um endurskoðaða úthlutun útgjaldajöfnunarframlaga fyrir árið 2014 , skv. 13. gr. reglugerðar um Jöfnunarsjóð sveitarfélaga , nr. 960 / 2010 . Við endurskoðunina var tekið mið af leiðréttum hámarkstekjum á íbúa í hverju sveitarfélagi . Heildarúthlutun útgjaldajöfnunarframlaga í ár hefur hækkað um 712,4 m.kr frá áætlun ársins og nema framlögin samtals 6.762,4 m.kr . Þar af eru framlög vegna skólaaksturs úr dreifbýli á árinu samtals að fjárhæð 762,4 m.kr . Til greiðslu á árinu hafa komið samtals 4.846,9 m.kr . Eftirstöðvar framlaganna að fjárhæð 1.915,5 m.kr. koma til greiðslu á fimmtudag , 18. desember nk . Meðtalin í þeirri greiðslu eru viðbótarframlög vegna íþyngjandi kostnaðar við skólaakstur úr dreifbýli á árinu 2014 umfram tekjur að fjárhæð 187,4 m.kr .